শিৱসাগৰৰ কণমানি এগৰাকীয়ে চাইকেল কিনিবলৈ সাঁচি থোৱা ধন কৰ'নাভাইৰাছৰ বিৰুদ্ধে অসম আৰোগ্য নিধিলৈ আগবঢ়াইছে।
মহানুভৱতাৰ পৰিচয় দিয়া এই কণমানিগৰাকীৰ নাম ঐশ্বন্যা গগৈ।
আমগুৰিৰ কিষ্টুৰ চন্দ আগৰৱালা নগৰ প্ৰাথমিক বিদ্যালয়ৰ প্ৰথম শ্ৰেণীৰ ছাত্ৰী ঐশ্বন্যাই এখন চাইকেল কিনিবলৈ দৈনিক এটকা দুটকাকৈ সঞ্চয় কৰিছিল কিছু ধন।
কিন্তু কৰ'নাভাইৰাছে সৃষ্টি কৰা পৰিস্থিতিত চাইকেল কিনাৰ সিদ্ধান্ত সলনি কৰি শনিবাৰে সমুদায় সঞ্চিত ধন মুঠ ২০১০ টকা আৰোগ্য নিধিলৈ আগবঢ়ায়।
আমগুৰিৰ ৰাজহ চক্ৰ বিষয়া ৰিতুৰাজ বৰদলৈৰ হাতত কণমানি ঐশ্বন্যাই এই ধন প্ৰদান কৰে।
ঐশ্বন্যা যোৰহাট জিলাৰ চেলেংহাট নিবাসী জ্যোতিপ্ৰসাদ গগৈ আৰু মুন সোণোৱালৰ কন্যা।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
